Συζήτηση:Σύνδρομο Τουρέτ/Κριτική λημμάτων

message: Πρόκειται για μετάφραση του αντίστοιχου αξιόλογου λήμματος της αγγλικής Βικιπαίδειας που αντικατέστησε το παλιό λήμμα μετά από συγχώνευση ιστορικών. Έκανα μια σειρά από αλλαγές για τη βελτίωση του (ένθεση των κατάλληλων παραπομπών, μεταφράσεις που εκκρεμούσαν, εσωτερικούς συνδέσμους). Θεωρώ ότι μπορεί να βελτιωθεί περαιτέρω και περιμένω τις παρατηρήσεις σας. --Γλαύκος ρίχτο 09:52, 8 Δεκεμβρίου 2012 (UTC)
replies: text: Από που προκύπτει το «μετά από συγχώνευση ιστορικών»; Η συγχώνευση των ιστορικών ακόμα δεν έχει γίνει. --Ογκόλιθος (συζήτηση) 10:00, 8 Δεκεμβρίου 2012 (UTC)
replies: text: : Άσχετο με την ουσία του ερωτήματος, αλλά ok τώρα. -geraki talk 10:20, 8 Δεκεμβρίου 2012 (UTC)

text: :*  ευχαριστώ. --Ογκόλιθος (συζήτηση) 10:37, 8 Δεκεμβρίου 2012 (UTC)
Η συζήτηση δεν αφορά το ιστορικό, αλλά το περιεχόμενο του λήμματος, το συντακτικό, την έκφραση. Παρακαλώ να εστιάσουμε στην κριτική του λήμματος. Ας μείνουμε στην ουσία της συζήτησης --Γλαύκος ρίχτο 10:35, 8 Δεκεμβρίου 2012 (UTC)
Πράγματι μπορεί να βελτιωθεί παραπάνω. Η μετάφρασή του - και ευτυχώς - αποδίδει τους ιατρικούς όρους με ακρίβεια. Ωστόσο αστοχεί πολλές φορές σε άλλα σημεία με αποτέλεσμα να μπερδεύει τον αναγνώστη. Π.χ. Παρόλο που δεν έχουν νοσηρές καταστάσεις όλοι οι άνθρωποι με σύνδρομο Τουρέτ, οι περισσότεροι ασθενείς με σύνδρομο Τουρέτ που βρίσκονται υπό κλινική φροντίδα μετά την παραπομπή τους σε ειδικά κέντρα, μπορεί να εμφανίσουν συμπτώματα που χαρακτηρίζουν άλλες καταστάσεις, ταυτόχρονα με κινητικά και τα φωνητικά τικ τους.
Έτσι όπως παρατίθεται βγαίνει το συμπέρασμα ότι αφού εισαχθεί κάποιος με σύνδρομο σε κλινική μπορεί να εμφανίσει συννοσηρές καταστάσεις κάτι το οποίο δεν είναι αληθές. Αντιθέτως, όπως στις περισσότερες ασθένειες, επειδή η ύπαρξη συννοσηρότητας αυξάνει τη σοβαρότητα της ασθένειας και την έκπτωση της λειτουργικότητας, αυξάνει και την αναζήτηση κλινικής φροντίδας με αποτέλεσμα ο κλινικός πληθυσμός ως επι το πλείστον να πάσχει από περισσότερες από μια ασθένειες. Το άλλαξα σε "εμφανίζουν" αλλά είμαι βέβαιος ότι υπάρχουν και άλλα παρόμοια. Ένα που βλέπω τώρα είναι το : #Διαχείριση Την ίδια στιγμή που η φαρμακευτική παρέμβαση εφαρμόζεται μόνο για τα πιο έντονα συμπτώματα, άλλες θεραπείες (όπως η υποστηρικτική ψυχοθεραπεία ή η θεραπεία βάσει της κατανόησης της συμπεριφοράς του ασθενούς)". Θα κοιτάξω το αγγλικό αλλά ψυχανεμίζομαι ότι η "θεραπεία βάσει της κατανόησης της συμπεριφοράς του ασθενούς" είναι η "εναισθητική θεραπεία" ελληνιστί...Ως έχει είναι ασαφές καθώς θα μπορούσε να εννοεί την κατανόηση από τον θεραπευτή.
Πιστεύω πως σε γενικές γραμμές το λήμμα είναι πλήρες. Ωστόσο, αφού αντιμετωπιστούν αυτές οι αστοχίες θα πρέπει να μικρύνει λίγο, να αποκτήσει πιο στρωτό λόγο και κατόπιν θα έχει την ψήφο μου για αξιόλογο. 
Υ.Γ. Κάποιος να κοιτάξει να αντικαταστήσει ό,τι μου ξέφυγε και αναφέρεται σε OCD, εμμονές, αναγκαστικές συμπεριφορές με τον όρο που υπάρχει και σε λήμμα και είναι ο χρησιμοποιούμενος στα ελληνικά : ιδεοψυχαναγκαστική διαταραχή 
Υ.Γ. 2 Τελικά ο όρος αφορούσε τη γνωσιακή συμπεριφοριστική ψυχοθεραπεία (Cognitive behavioral therapy).  --Ptoliethron (συζήτηση) 22:14, 11 Δεκεμβρίου 2012 (UTC)

text: :@Ptoliethron Μπράβο σου πολύ καλή και λεπτομερής δουλειά. Για το "εναισθητική θεραπεία" δεν γνωρίζω..ίσως να μας κατευθύνει κάποιος υγειονομικός και γνώστης της ιατρικής ορολογίας. Για τις άλλες σου παρατηρήσεις και γενικότερα επί του λήμματος επιφυλάσσομαι να επανέλθω μόλις βρω χρόνο. Συμφωνώ ότι κείμενο πρέπει να μικρύνει λίγο και να βελτιωθεί και στυλιστικά, φυσικά όχι σε βάρος των πληροφοριών που περιέχει. --Γλαύκος ρίχτο 01:21, 12 Δεκεμβρίου 2012 (UTC)
Το λήμμα κάνει λόγο για συμπεριφοριστικές ψυχοθεραπείες και δη για την γνωσιακή συμπεριφοριστική (CBT). Σκέψου, εγώ που είμαι και ειδικός και η "κατανόηση της συμπεριφοράς του ασθενούς" με έκανε να σκεφτώ τις εναισθητικές ψυχοθεραπείες (στις οποίες προεξάρχει η ψυχοδυναμικού τύπου που βασίζεται στην ψυχανάλυση), μολονότι είμαι ενήμερος για τη θεραπεία εκλογής του Τουρέτ (CBT βάσει βιβλιογραφίας). Ελπίζω ότι σιγά σιγά θα εκλείψουν αυτά, ωστόσο, δεδομένου του μεγέθους του λήμματος θα παρακαλούσα όσους σκέφτονται να το βελτιώσουν εκφραστικά ή να το συνοψίσουν σε διάφορα σημεία (κάποια επαναλαμβάνονται) να το κάνουν χωρίς να φοβούνται ότι θα αφαιρέσουν κάτι και θα τους δαγκώσει κανείς :Ρ --Ptoliethron (συζήτηση) 14:46, 13 Δεκεμβρίου 2012 (UTC)
thread_title: [[Σύνδρομο Τουρέτ]]